CELEX: 62015CN0310
Language: sl
Date: 2015-06-25 00:00:00
Title: Zadeva C-310/15: Predlog za sprejetje predhodne odločbe, ki ga je vložilo Cour de cassation (Francija) 25. junija 2015 – Vincent Deroo-Blanquart/Sony Europe Limited, pravna naslednica družbe Sony France SA

7.9.2015   
            
            
               SL
            
            
               Uradni list Evropske unije
            
            
               C 294/37
            
         Predlog za sprejetje predhodne odločbe, ki ga je vložilo Cour de cassation (Francija) 25. junija 2015 – Vincent Deroo-Blanquart/Sony Europe Limited, pravna naslednica družbe Sony France SA
   (Zadeva C-310/15)
   (2015/C 294/47)
   Jezik postopka: francoščina
   
      Predložitveno sodišče
   
   Cour de cassation
   
      Stranki v postopku v glavni stvari
   
   
      Tožeča stranka: Vincent Deroo-Blanquart
   
      Tožena stranka: Sony Europe Limited, kot pravna naslednica družbe Sony France SA
   
      Vprašanja za predhodno odločanje
   
   
               1.
            
            
               Ali je treba člena 5 in 7 Direktive 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu (1) razlagati tako, da skupna ponudba prodaje računalnika z že nameščenimi programi pomeni zavajajočo nepošteno poslovno prakso, če je proizvajalec računalnika prek svojega pooblaščenega prodajalca dal na voljo informacije o vsakem vnaprej nameščenem programu, vendar pa ni navedel stroška vsakega od teh elementov?
            
         
               2.
            
            
               Ali je treba člen 5 Direktive 2005/29 razlagati tako, da skupna ponudba prodaje računalnika z že nameščenimi programi pomeni nepošteno poslovno prakso, če proizvajalec ne da na voljo nobene druge izbire potrošniku, kot da sprejme te programe ali pa zahteva preklic prodaje?
            
         
               3.
            
            
               Ali je treba člen 5 Direktive 2005/29 razlagati tako, da skupna ponudba prodaje računalnika z že nameščenimi programi pomeni nepošteno poslovno prakso, če potrošnik nima možnosti, da od istega proizvajalca kupi računalnik brez programov?
            
         
      (1)  UL L 149, str. 22.